open-index/open-wikipedia-markdown huggingface dataset:
Mika Karhu (kuvataiteilija)

**Mika Karhu** (s. 1969 Joensuu) on suomalainen kuvataiteilija, kuraattori ja taiteen tohtori. Hän opettaa Aalto-yliopiston taiteen ja elokuvataiteen laitoksilla.

Karhulle on myönnetty William Thuringin palkinto 2008 ja vuonna 2009 hän oli Ars Fennica -ehdokkaana. Hän on saanut myös valtion viisivuotisen taiteilija-apurahan. Karhu on lisäksi ollut perustamassa Galerie Toolboxia Berliinin Kolonie Weddingissa.
Karhun näyttelyitä on ollut galleria Heinossa Helsingissä ja hänen teoksiaan on Kiasman, Helsingin taidemuseon ja Hämeenlinnan taidemuseon kokoelmissa.
Parvs julkaisi Karhun tuotannosta 2019 kirjan "Unohdetut". 

## Lähteet

## Aiheesta muualla
* Mika Karhun verkkosivut
* 
* Mika Karhu kuvataiteilijamatrikkelissa
Harmony Corruption

**Harmony Corruption** on grindcore-yhtye Napalm Deathin vuonna 1990 julkaistu kolmas albumi.

## Kappaleet
#
#
#
#
#
#
#
#
#
#
#

## Kokoonpano
* Mark Greenway - laulu
* Jesse Pintado - kitara
* Mitch Harris - kitara
* Shane Embury - basso
* Mick Harris - rummut

## Aiheesta muualla
* 
*
Ponape (parkki)

**Ponape** oli suomalainen Gustaf Eriksonin varustamon nelimastoinen teräsparkki joka oli rakennettu 1903. Parkki oli Eriksonin omistuksessa 1929–1936 ja se romutettiin Latviassa 1936.

Ponapen oli rakentanut Società Esercizio Baccini Genovassa Italiassa vuonna 1903. Laivan vetoisuus oli 2&nbsp;342 bruttorekisteritonnia ja kantavuus 3&nbsp;500 kuollutpainotonnia. Laivan pituus oli 95,96 metriä, leveys 13,07 metriä ja syväys 7,00 metriä. Ahvenanmaalle Ponape ostettiin A. Monsen-varustamolta Tönsbergistä Norjasta vuonna 1925, laivan omisti vuoteen 1929 maarianhaminalainen Hugo Lundqvist (1878-1936). Laiva kuljetti pääasiassa vehnälasteja Australiasta Eurooppaan sekä myös guanoa ja puutavaraa. Vuonna 1928 matkalla Sundsvallista Melbourneen kaksi miehistön jäsentä huuhtoutui mereen myrskyn aikana Pohjois-Atlantilla. Syyskuussa 1931 Ponape törmäsi yhteen virolaisen höyrylaiva Lindan kanssa Dragörin lähellä ollessaan painolastissa matkalla Maarianhaminasta Kööpenhaminaan. Molemmat laivat vaurioituivat ja Ponape hinattiin telakalle Kööpenhaminaan. 

Viimeisen vehnälastinsa Ponape toi kesäkuussa 1936 Australian Port Germeinista Falmouthin kautta Lontooseen. Syyskuussa 1936 Ponape myytiin romutettavaksi Latviaan ja se teki viimeisen matkansa Uudestakaupungista Libauhun syyskuun lopulla 1936. Ponapen kaljuunakuva on Maarianhaminassa Ahvenanmaan merenkulkumuseossa.  Ponapesta on tehty 2017 Ylen Areenalle esitetty dokumentti *Skeppet Ponape, en dröm om havet*. 

## Kirjallisuutta
* Harry Hedenström : *Runt Hornet som kock : Ombord i 4-mastade barkar på vetetraden*. Oscars Byrå, cop. Lidingö 1997 

## Lähteet
Yksin kotona Suomi

**Yksin kotona Suomi** on suomalainen tositelevisiosarja. Ensimmäinen jakso esitettiin Nelosella 2. syyskuuta 2019.

## Jaksot
### Ensimmäinen tuotantokausi

## Lähteet
* Nelosen uutuusohjelmassa lapset jätetään viikonlopuksi yksin kotiin – vanhemmat häipyvät ja käteen lyödään tukku rahaa, IS 15.5.2019

### Viitteet

## Aiheesta muualla
* Yksin kotona Suomi Ruudussa
Uriah Heep – Easy Livin’

** Uriah Heep – Easy Livin**' on muusikon ja kirjailijan Mika Järvisen kirjoittama kirja brittiläisestä yhtyeestä Uriah Heep. Kirja julkaistiin elokuussa 2013.
 
Teos on koostettu vanhojen haastatteluiden lisäksi yhtyeen avainjäsenten Mick Boxin ja Ken Hensleyn tuoreilla haastatteluilla. Ajallisesti teos kattaa Ken Hensleyn yhtyeessä vaikuttamisen ajan, eli vuodet 1970–1980. Kirja etenee kronologisesti yhtyeen alkuvaiheista suosion huipulle ja sieltä alas. Kirjan kappaleet on otsikoitu yhtyeen albumien mukaan. Teoksessaan Järvinen kuvaa yhtyeen perustamiseen johtaneet tapahtumat ja levyjen tekoprosessit varsin seikkaperäisesti. Yhtyeestä käydään läpi tärkeimmät keikat sekä levytykset, joista esitellään myös eri versiot. Kirjassa kerrotaan suosion mukanaan tuoma rock-elämäntyyli sekä kasvavat ristiriidat yhtyeen sisällä. Järvinen keskittyy erityisesti Ken Hensleyn elämään, jota seurataan aivan viime vuosiin saakka.

## Lähteet
Benito Pérez Galdós

**Benito Pérez Galdós** (10. toukokuuta 1843 Kanariansaaret – 4. tammikuuta 1920) oli espanjalainen kirjailija. Hän kuvasi lukuisissa pienoisromaaneissaan 1800-luvun Espanjan historiaa ja yhteiskuntaa.

Galdós asui vuodesta 1863 Madridissa. Hän julkaisi 1871 ensimmäiset romaaninsa *La fontana de oro* ja *El audaz*. Romaanit *Doña Perfecta*, *Gloria* ja *La familia de León Roch* (1876-1878) astuvat tendenssiromaanin alalle. Esimerkiksi *Gloria* kuvaa uskonnollista fanatismia, ja se kertoo, miten muuan juutalainen viettelee erään katolisen piispan tyttären, jonka perhe kärsii ennemmin häväistyksen kuin myöntyy avioliittoon. Vuonna 1879 Galdós alkoi Erckmann-Chatrianin tyyliin kirjoittaa historiallista romaanisarjaa *Episodios nacionales*, joka kuvaa Napoleonin tunkeutumista Espanjaan ja jossa taitavaan kerrontaan yhtyy suuri kuvattavan ajan tuntemus. Ongelma-analyyseihin palaa Galdósin Honoré de Balzacin ja Émile Zolan tapaan kirjoittama laaja perhekronikka, romaanisarja *Novelas españolas Contemporáneas*. Mainittavimmat tämän sarjan romaaneista ovat *Fortunata y Jacinta* ja *Angel Guerra* (1891). Hän kirjoitti sarjoja kaikkiaan viisi. Galdós on kirjoittanut myös näytelmiä, joista kuuluisin on *Electra* (1901). Sen esittäminen kiellettiin ensin, mutta sittemmin se saavutti valtavan menestyksen.

Luis Buñuel ohjasi kolme elokuvaa Perez Galdosin romaanien *Viridiana*, *Nazarín* ja *Tristana* pohjalta.

## Lähteet

## Aiheesta muualla
Hougomont (parkki)

**Hougomont** oli suomalainen Gustaf Eriksonin varustamon nelimastoinen teräsparkki joka oli rakennettu 1897. Parkki oli Eriksonin omistuksessa 1925–1932. Se vaurioitui pahoin myrskyssä huhtikuussa 1932 ja se myytiin upotettavaksi aallonmurtajaksi Stenhouse Bayhin vuodevaiheessa 1932–1933.

*Hougomontin* oli rakentanut Scott Ship Building and Engineering Co Greenockissa Skotlannissa vuonna 1897 Hougomont Sailing Ship Co -varustamolle. Laivan vetoisuus oli 2&nbsp;378 bruttorekisteritonnia ja kantavuus 4&nbsp;000 kuollutpainotonnia. Laivan pituus oli 87,50 metriä, leveys 13,20 metriä ja syväys 7,40 metriä. Ahvenanmaalle *Hougomont* ostettiin John Hardie & Co -varustamolta Glasgow'sta vuonna 1925. Laiva toimi myös koululaivana ja se kuljetti pääasiassa vehnälasteja Australiasta Eurooppaan sekä myös guanoa ja puutavaraa. *Hougomont* menetti rikinsä kaksi kertaa, ensimmäisen kerran Biskajanlahdella lokakuussa 1927 ja toisen kerran huhtikuussa 1932 Australian eteläpuolella ollessaan painolastissa matkalla Lontoosta Port Lincolniin. Jälkimmäisellä kerralla laiva todettiin korjauskelvottomaksi ja se myytiin sitten aallonmurtajaksi Stenhouse Bayhin. *Hougomontin* karttahytti siirrettiin ennen aallonmurtajaksi upotusta nelimastoparkki ''Penangiin'' ja ruorihytti kolmimastoparkki ''Killoraniin''. 

*Hougomontin* sisaraluksia olivat nelimastoparkit ''Archibald Russell'' ja *Neville*. *Hougamontin* kaljuunakuva on Maarianhaminassa Ahvenanmaan merenkulkumuseossa. 

## Lähteet

## Aiheesta muualla
* Suomalaisen merimieskunnon koetus. Parkki Hougomont hirmumyrskyn kourissa Australian vesillä, Aamulehti, 10.07.1932, nro 183, s. 13, Kansalliskirjaston digitaaliset aineistot
Hanoi Rocks – All Those Wasted Years

**Hanoi Rocks All Those Wasted Years** on  toimittaja ja muusikko Ari Väntisen, kitaristi Andy McCoyn ja laulaja Michael Monroen  kirjoittama kirja suomalaisesta glam rock -yhtyeestä Hanoi Rocks.
 
Kirjan tekeminen oli pitkä projekti, Väntinen aloitti kirjan kirjoittamisen vuonna 2002 ja se julkaistiin vuonna 2009. Kirjan tekemisen ollessa puolessa välissä, kirjailija otti yhteyttä yhtyeeseen ja jatkoi projektia heidän kanssaan. Väntinen on kertonut, että haastavinta oli jäljittää 80-luvulla bändin kanssa toimineita ihmisiä ja tahoja, sillä heidän löytämisensä ei ollut helppoa monien vaihdettua alaa. Teos keskittyy vuosiin 1979–1985.

Kirja on käännettiin englanniksi, ja se julkaistiin Yhdysvalloissa vuonna 2016. Kirjan käänsi englanniksi Väntäsen ystävä Andy Stowe. Kirjan mukana oli vinyylisingle, mikä sisälsi kaksi ennenjulkaisematonta kappaletta ”Can't Get It” (Demo) ja ”Teenage Revolution” (Demo) vuosilta 1983–1984.

## Lähteet
Lajos Szigeti

**Lajos Szigeti** (aik. Sparing) (27. marraskuuta 1906 Budapest – 27. huhtikuuta 1974 Budapest) oli unkarilainen nyrkkeilijä ja amatöörien Euroopan mestari,  hopeamitalisti ja kaksinkertainen pronssimitalisti 1930-luvulla. Hän aloitti uransa 1920-luvun lopulla ja päätti 1940-luvun puolivälin jälkeen.

Lajos Szigeti nousi kansalliselle huipulle Unkarissa 1920-luvun lopulla, kun hän voitti vuonna 1929 ensimmäisen maansa nyrkkeilymestaruuden keskisarjassa eli alle 72,6 kg. Hän uusi keskisarjan mestaruutensa vielä kolme kertaa eli vuosina 1930, 1937 ja 1938 sekä saavutti raskaassa keskisarjassa eli alle 79,4 kg neljä kertaa eli vuosina 1935, 1939, 1942 ja 1945.

Szigeti kilpaili ensimmäisen kerran vuoden 1930 EM-kisoissa Budapestissä ja eteni loppuotteluun voitettuaan Ruotsin John Anderssonin. Loppuottelussa voiton otti Italian Clemente Meroni. Kaksi vuotta myöhemmin Szigeti oli mukana Los Angelesin olympiakisoissa. Hän hävisi ensimmäisessä ottelussaan Etelä-Afrikan Eddie Peircelle. Vuoden 1934 EM-kisat järjestettiin jälleen Budapestissä. Niissä Szilasi saavutti Euroopan mestaruuden voittamalla englantilaisen, itävaltalaisen vastustajansa ja loppuottelussa Puolan Witold Majchrzyckin. Kaksi vuotta myöhemmin Berliinin olympialaisissa Szigetin menestys ei niissäkään olympialaisissa ollut odotetun mukainen. Hän hävisi Tšekkoslovakian Josef Hrubešille ja kisat hänen kohdallaan ohi. Seuraavan vuoden EM-kisat Milanossa menivät Szigetillä hyvin, vaikka raskaan keskisarjan välieräottelu tulevalle Euroopan mestarille Italian Luigi Musinaa vastaan päättyi tappioon. Pronssiottelussa hän kukisti Norjan Jarl Johnsenin. Vuoden 1939 EM-kisoissa Dublinissa Szigeti saavutti jälleen pronssia, joka oli hänelle jo neljäs EM-kisamitali. Hän hävisi jälleen välierässä Italian Musinalle mutta voitti pronssiottelussa Englannin Bruce Woodcockin, tulevan ammattinyrkkeilyn raskaansarjan Euroopan mestarin. 

Vaikka sota käynnistyi syksyllä 1939, Ruotsin, Italian ja Szigeti ainoana Unkarin edustajana kävivät Eurooppaa edustaen maaottelun Yhdysvaltoja vastaan huhtikuussa 1940 Chigacossa ja Nashvillessä. Szigeti koki pistetappiot amerikkalaisille vastustajilleen  Sodan ajan keskeisiin urheilutapahtumiin kuului tammikuussa 1942 järjestetyt EM-kisat Breslaussa, jotka tapahtuman vahvan sodanajan saksalaissuuntauksen vuoksi menettivät EM-arvonsa. Lajos Szigeti osallistui niihin Unkarin edustajana häviten välierässä Saksan Otto Proffitlichille ja ottelussa pronssimitalista Saksan Rudi Pepperille. Sijoitus oli siis neljäs.

## Lähteet
Aliette de Bodard

**Aliette De Bodard** (s. 10. marraskuuta 1982 New York, Yhdysvallat) on ranskalais-yhdysvaltalainen tieteis- ja fantasiakirjailija. Hän teoksiaan on palkittu muun muassa Nebula- ja Locus-palkinnoilla.

De Bodard syntyi Yhdysvalloissa 1982, mutta vietti lapsuutensa Pariisissa. Hänen isänsä on ranskalainen ja äitinsä vietnamilainen. De Bodardin äidinkieli on ranska, mutta hän kirjoittaa englanniksi.

De Bodard on julkaissut useita palkittuja romaaneja ja lyhyempiä teoksia, joita julkaistu muun muassa *[[Asimov's Science Fiction]]*-, *[[Interzone]]*- ja *[[Realms of Fantasy]]* -lehdissä. Hän voitti Writers of the Future -palkinnon 2006 ja oli ehdolla parhaan uuden kirjailijan John W. Campbell -palkinnon saajaksi 2009. Hän on voittanut lyhyen fiktion British Science Fiction Awardin 2010 ja 2015 sekä vuoden 2012 parhaan novellin Nebula-palkinnon ja Hugo-palkinnon. Hän myös voittanut parhaan pitkän novellin Nebula-palkinnon 2013 ja parhaan pienoisromaanin Nebula-palkinnon 2018. Lisäksi de Bodard ollut ehdolla useita kertoja Nebula-, Hugo- ja World Fantasy Award -palkinnon saajaksi. Hänen 2015 julkaistu romaaninsa, *The House of Shattered Wings*, palkittiin myös parhaan romaanin British Science Fiction Awardilla.

Monet de Bodardin teoksista sijoittuvat vaihtoehtohistoriallisiin maailmoihin. Esimerkiksi *Universe of Xuya* -tieteissarja sijoittuu esihistorialliseen Kiinaan, *Obsidian & Blood* -fantasiasarja asteekkien kulttuuriin ja *Dominion of the Fallen* -fantasiasarja Vietnamin ja Ranskan vaihtoehtohistoriaan.

De Bodard on koulutukseltaan ohjelmistoinsinööri. Hän valmistui ranskalaisesta École polytechniquesta ja työskenteli alalla Pariisissa.

## Lähteet
Sarah Pinsker

**Sarah Pinsker** on yhdysvaltalainen tieteis- ja fantasiakirjailija sekä laulaja-lauluntekijä.

Pinsker kirjoittanut pääasiassa romaania lyhyempiä teoksia, joita on julkaistu muun muassa *[[Asimov's Science Fiction]]*-, *[[Lightspeed]]*- ja *[[Strange Horizons]]* -lehdissä. Hänen tarinansa ovat olleet kuudesti ehdolla Nebula-palkinnon saajaksi ja hän voitti parhaan pitkän novellin Nebula-palkinnon 2015 julkaistusta tarinastaan. Pinsker on myös ollut ehdolla Hugo- ja Locus-palkinnoille ja hän voittanut Theodore Sturgeon -palkinnon 2014. Pinsker julkaisi tarinoitaan kokoelmateoksessa *Sooner or Later Everything Falls into the Sea* (2019) ja hänen ensimmäisen romaaninsa *A Song For A New Day* on määrä ilmestyä syksyllä 2019.

Kirjailijan uran ohella Pinsker on laulaja-lauluntekijä ja hän julkaissut kolme indiealbumia.

## Lähteet
Reidar Hedman

**Lennart Reidar Armas Hedman** (17. kesäkuuta 1896 Vanaja – 26. lokakuuta 1961 Tullinge, Tukholman lääni, Ruotsi) oli suomalainen kasvattaja, eugeenikko ja äärioikeistolainen poliitikko. Koulutukseltaan hän oli filosofian maisteri. Hän oli opiskellut perinnöllisyystiedettä Helsingin yliopistossa Harry Federleyn ohjauksessa.

Reidar Hedman oli isänsä Edvin Hedmanin perustaman Perttulan tylsämielisten kasvatuslaitoksen, ensimmäisen suomenkielisen kehitysvammalaitoksen, johtaja 1927–1944. Hedman oli erikoistunut eugeniikkaan ja rotuhygieniaan ja kannatti kokonaisvaltaista pakkosterilisointiohjelmaa henkisesti kehitysvammaisille. Hedman uskoi, että ihmisen älykkyys oli kaiken henkisen elämän pohja, eikä sitä voinut kohottaa esimerkiksi koulutuksen avulla. 

## Politiikka
Hedman kuului Isänmaallisen kansanliikkeen (IKL) perustajiin. 

Jatkosodan aikana hän oli eräs pääasiallisista värväreistä suomalaiseen Waffen-SS-vapaaehtoispataljoonaan. Hän edusti IKL:n kansallissosialistista siipeä, joka kritisoi IKL:n johdon passiivisuutta sodan aikana ja vaati sen väistymistä radikaalimpien voimien tieltä. Hedmanin mukaan IKL:n olisi pitänyt radikalisoitua avoimesti kansallissosialismia kannattavaksi. 

Hedmanin kannattajia IKL-poliitikoista olivat muun muassa Hämeen Sanomien päätoimittaja Aarne Kauhtio, Yrjö Saarinen, Kustaa Jussila ja Hilja Riipinen. Hedman ei kuitenkaan saanut kenttäväkeä riittävästi taaksen johdon syrjäyttämiseksi. Tappionsa jälkeen Hedman vetäytyi syrjään IKL:n toiminnasta, ja suuri osa hänen kannattajistaan palasi tukemaan puolueen johtoa.

Vuoden 1944 Moskovan välirauhan jälkeen Hedman siirtyi Saksaan, jossa hän luennoi eugeniikasta suomalaisille Saksaan jääneille SS-miehille.

Hedman kuoli Ruotsissa vuonna 1961. 

## Lähteet
Yusef

**Yusef** (myös **Yusuf**, **Yussef** tai **Jussuf**; 1882 Fès – 17. marraskuuta 1927 Rabat) oli Marokon sulttaani vuosina 1912–1927. Hän oli sulttaani Hassan I:n poika ja häntä edelsivät sulttaaneina hänen veljensä Abdelaziz ja Abdelhafid. 

Kun Marokko vuonna 1912 alistettiin Ranskan protektoraatiksi, Ranskan kenraaliresidentti Hubert Lyautey pakotti sulttaani Abdelhafidin väistymään valtaistuimelta ja järjesti Yusefin tämän tilalle. Yusef suostui myötäilemään ranskalaisia, mutta säilytti myös marokkolaisten luottamuksen. Pääkaupunki siirrettiin hänen kaudellaan Fèsistä Rabatiin. Espanjan miehitysalueella Pohjois-Marokon Rifissä jatkui pitkin 1920-lukua berberijohtaja Abd el-Krimin johtama kapina, sittemmin sota Espanjaa vastaan.

Yusefin kuoltua vuonna 1927 uudeksi sulttaaniksi tuli Ranskan toiveesta hänen nuorempi poikansa Mohammed V.

## Lähteet

## Aiheesta muualla
Nancy Kress

**Nancy Anne Kress** (os. **Koningisor**, s. 20. tammikuuta 1948 Buffalo, Yhdysvallat) on yhdysvaltalainen tieteis- ja fantasiakirjailija.

Kress on voittanut teoksillaan lukuisia tieteiskirjallisuuden palkintoja. Hän julkaisi ensimmäisen tarinansa 1976 *[[Galaxy Science Fiction]]* -lehdessä ja hänen tarinoitaan on sittemmin julkaistu Galaxyn lisäksi muun muassa *[[Asimov's Science Fiction]]*- ja *[[The Magazine of Fantasy & Science Fiction]]* -lehdissä. Kress voitti parhaan novellin Nebula-palkinnon 1986 *The Magazine of Fantasy & Science Fiction* -lehdessä ilmestyneellä novelilla *Out of All Them Bright Stars*. Hänen tunnetuimpiin teoksiin lukeutuu 1991 parhaan pienoisromaanin Hugo- ja Nebula-palkinnon voittanut *Beggars in Spain*, jonka hän laajensi myöhemmin romaaniksi. *Beggars in Spain* (1992) sai jatkoa romaaneista *Beggars & Choosers* (1994) ja *Beggars Ride* (1996). Kaikkiaan Kress on voittanut kuusi Nebula- ja kaksi Hugo-palkintoa. Lisäksi hän on saanut Theodore Sturgeon -palkinnon ja romaanistaan *Probability Space* (2002) John W. Campbellin muistopalkinnon.

Kress valmistui yliopistosta ja hän on työskennellyt peruskoulun opettajana. Hän meni naimisiin Michael Joseph Kressin kanssa 1973 ja he saivat kaksi lasta. He erosivat 1984. Vuonna 1998 Kress meni naimisiin tieteiskirjailija Charles Sheffieldin kanssa. Sheffield kuoli 2002. Vuonna 2011 Kress meni naimisiin kirjailija Jack Skillingsteadin kanssa.

## Lähteet
Charles Sheffield

**Charles Sheffield** (25. kesäkuuta 1935 – 2. marraskuuta 2002) oli englantilainen fyysikko ja tieteiskirjailija.

Sheffield julkaisi vuodesta 1962 lähtien yli 100 tieteellistä artikkelia ja yli 100 tieteistarinaa muun muassa *[[Analog Science Fiction and Fact]]* -lehdessä. Sheffieldin ensimmäinen romaani, *Sight of Proteus*, julkaistiin 1978. Se, kuten pääosa hänen muistakin teoksistaan, oli tyylilajiltaan kovaa tieteiskirjallisuutta. Hän voitti John W. Campbellin muistopalkinnon romaanistaan *Brother to Dragons* (1992), ja parhaan pitkän novellin Nebula- ja Hugo-palkinnon tarinastaan *Georgia on My Mind* (1993). Lisäksi hän ollut useita kertoja ehdolla Nebula-, Hugo- ja Locus-palkinnon saajaksi.

Sheffield oli naimisissa tieteiskirjailija Nancy Kressin kanssa vuodesta 1998 kuolemaansa saakka.

## Lähteet
Audi Q8

**Audi Q8** on Audin vuodesta 2018 lähtien valmistama crossover-tyyppinen automalli. Se perustuu Q7-malliin, mutta on muotoiltu coupémaisemmaksi. Mallin tärkein kilpailija on BMW X6.

Vuoden 2019 Euro NCAP -kolaritestistä Q8 sai tulokseksi täydet viisi tähteä.

Q8 esiteltiin Kiinassa kesäkuussa 2018. Se on Q7:ää neljä senttimetriä matalampi ja 66 millimetriä lyhyempi. Moottorivalikoimassa ovat 3,0-litrainen V6-bensiinimoottori teholtaan 340 hevosvoimaa sekä dieselmoottori 3,0 V6 TDI (231/286&nbsp;hv). Kaikkien moottorien yhteydessä on kahdeksanportainen automaattivaihteisto ja neliveto.

Kesäkuussa 2019 esiteltiin urheilullisempi SQ8-malli, jossa on kaksoisturboahdettu 4,0-litrainen V8-dieselmoottori teholtaan 429 hevosvoimaa. Sen apuna on lisäksi kevythybridijärjestelmä. 

Los Angelesin autonäyttelyssä marraskuussa 2019 esiteltiin malliston huipulle RSQ8, jossa on kaksoisturboahdettu 4,0-litrainen V8-bensiinimoottori teholtaan 600 hevosvoimaa. Sen apuna on lisäksi kevythybridijärjestelmä. 

## Lähteet

## Aiheesta muualla
Kärkniemi

**Kärkniemi** () on kylä ja kartano Karunassa Sauvon kunnassa Varsinais-Suomessa.

## Historia
Kärkniemen keskiaikainen rälssitila peruutettiin kruunulle Niilo Tavastilta vuonna 1405. Se palautui kuitenkin pian rälssiksi. Gödik Fincke lahjoitti tilan vuonna 1447 Turun tuomiokirkolle. Uskonpuhdistuksen yhteydessä ja Västeråsin resessin perusteella tila siirtyi Måns Nilsson Stiernkorsille. Tällä tavoin Kärkniemestä tuli voimakkaan Stiernkors-suvun sauvolaisen haaran kantakartano. Heiltä se periytyi naislinjan kautta ensin Skalm-suvulle, sitten Carpelan-suvulle. Ruotsin vallan päättyessä kartanon omisti Hildebrand-suku. Vuosina 1811–1857 sen omisti Fock-suku ja vuosina 1888–1908 vapaaherra Ivar Theodor von Hellens. Vuodesta 1909 kartanon omisti von Hellensin tytär, vapaaherratar Elin Anna Maria von Hellens ja tämän puolison agronomi Otto Rotkirch.

## Lähteet
*
Georg Nowka

**Georg Nowka** (7. marraskuuta 1910 Kiel – 29. syyskuuta 1997 Hampuri) oli saksalainen kilpapurjehtija ja olympiamitalisti.

Nowka voitti Louhi-veneluokassa Saksan venekunnassa olympiapronssia Helsingissä 1952. Hän kilpaili myös Melbournen kesäolympialaisissa 1956 sijoittuen kymmenenneksi.

## Lähteet

## Aiheesta muualla
*
Badenin vaaliruhtinaskunta

**Badenin vaaliruhtinaskunta** () oli Pyhään saksalais-roomalaiseen keisarikuntaan kuulunut vaaliruhtinaskunta. Vaaliruhtinaskunta oli olemassa vuodesta 1803 vuoteen 1806. Sen ainoana vaaliruhtinaana toimi Kaarle Fredrik. Vaaliruhtinaskunnan pääkaupunkina toimi Karlsruhe.

## Lähteet
Gilad Hochman

**Gilad Hochman** (; s. 1982) on israelilainen säveltäjä. Hän syntyi odessalaistaustaiselle isälle sekä pariisilaistaustaiselle äidille ja on asunut vuodesta 2007 Berliinissä.

Hochman aloitti pianonsoiton 6-vuotiaana ja säveltämisen 9-vuotiaana. 14-vuotiaana hän aloitti sävellysopintonsa Ilya Heifetsin johdolla, ja 24-vuotiaana hän valmistui Tel Avivin yliopiston musiikkiakatemiasta. Häntä opetti sävellyksessä myös Gil Shohat. Hochmanin teoksia ovat esittäneet muiden muassa Berliinin filharmonikot, Deutsches Kammerorchester Berlin, Ensemble Oriol, Tel Aviv Soloists Ensemble, Musica Nova Ensemble, Studium Chorale, Copenhagen Festival Ensemble ja Israelin kamariorkesteri. Esityspaikkoihin ovat kuuluneet Carnegie Hall, Saksan liittopäivät, Alte Oper (Frankfurt), Jerusalemin teatteri, Moskovan konservatorio, Pyhän Jaakobin kirkko (Piccadilly), Tel Avivin taidemuseo, Stadthalle Wuppertal, Israelin ooppera (Tel Aviv) ja Henry Crownin sinfoniasali. Teoksissa on juutalaisen musiikin ja muun kulttuurin vaikutteita sekä rationaalisen ja emotionaalisen ilmaisun välisen tasapainon etsintää. Teosten joukossa on *Suspended Reality*, jonka tilasivat ja esittivät konserttikiertueella Israel Sinfonietta Beer Sheva ja Philharmonie der Nationen sekä kapellimestari Justus Frantz.

Hochmanille myönnettiin Israelin pääministerin palkinto sen nuorimpana siihenastisena saajana; hän oli tuolloin 24-vuotias. Hän sai myös S&R Foundationin palkinnon.

## Lähteet
Volkswagen ID.3

**Volkswagen ID.3** on Volkswagenin vuodesta 2019 lähtien valmistama alemman keskiluokan sähköautomalli. Sen tuotantoversio esiteltiin Frankfurtin autonäyttelyssä syyskuussa 2019.

Vuoden 2020 Euro NCAP -kolaritestistä ID.3 sai tulokseksi täydet viisi tähteä. 

ID.3:n muotoilu perustuu Pariisin autonäyttelyssä syksyllä 2016 esiteltyyn konseptiautoon. Se on valmistajansa ensimmäinen täyssähköauto, joka ei perustu polttomoottorikäyttöiseen malliin, kuten aiemmat e-Golf ja e-Up. Se on samalla ensimmäinen Volkswagen Groupin sähköautoja varten suunnittelemalle MEB-pohjalevylle perustuva malli. Samaa perusrakennetta käytetään myös useissa muissa myöhemmin esitellyissä Volkswagen-konsernin sähköautomalleissa. 

## Lähteet

## Aiheesta muualla
Volkswagen Group MEB -pohjalevy

**Volkswagen Group MEB -pohjalevy** (saks. *Modularer E-Antriebs-Baukasten*) on Volkswagen Groupin kehittämä modulaarinen pohjalevy sähköautoille. Ensimmäinen sille perustuva malli on vuonna 2019 esitelty Volkswagen ID.3. Tämän jälkeen pohjalevy on tullut käyttöön myös konsernin muiden merkkien sähköautomalleissa. Lisäksi Fordin on tarkoitus kehittää yhteistyössä Volkswagenin kanssa ainakin yksi MEB-pohjalevylle perustuva sähköautomalli.

## Mallit

* Audi Q4 e-tron (2021–)
* Audi Q5 e-tron (2022–, valmistetaan vain Kiinan markkinoille)
* Cupra Born (2021–)
* Škoda Enyaq (2020–)
* Volkswagen ID.3 (2019–)
* Volkswagen ID.4 (2020–)
* Volkswagen ID.5 (2021–)
* Volkswagen ID.6 (2021–)
* Volkswagen ID. Buzz (2022–)

## Katso myös

* Volkswagen Group MLB -pohjalevy
* Volkswagen Group MQB -pohjalevy
* Volkswagen Group MSB -pohjalevy

## Lähteet
Nyrkkeilysäkki

**Nyrkkeilysäkki** on nyrkkeilyn harjoitteluun käytetty kuntoiluväline. Se on jämäkkä säkki, johon tehdään lyöntiharjoituksia tai -sarjoja.  Nyrkkeilysäkin täytteenä käytetään eri materiaaleja, joiden avulla saadaan haluttu kovuus. Tyypillisesti nyrkkeilysäkki kiinnitetään kattoon, jolloin se pysyy tukevasti paikallaan. Nyrkkeilysäkki voidaan kiinnittää myös seinään tai sillä voi olla oma lattiateline.

## Erilaisia nyrkkeilysäkkejä
* **Muotoiltu nyrkkeilysäkki** on nimensä mukaisesti muotoiltu tietyn muotoiseksi, kuten muistuttamaan ihmistä. Muotoiltuun säkki on muotojensa ansiosta monipuolinen treenikaveri ja sitä voidaankin käyttää moniin erilaisiin harjoituksiin.

* **Maissipallo** on maissitäytteinen nyrkkeilysäkki, joka vastaa muodoltaan kyyneltä. Varsinkin painavampaa maissipalloa käytetään kovien koukkulyöntien harjoitteluun.

* **Pistepallo** on pallo, joka on kiinnitetty ala- ja yläpuoleltaan kiinni. Sen avulla voi kehittää erityisesti nopeutta ja refleksejä, koska se palautuu nopeasti paikalleen. Pienemmän vastuksen takia sitä ei  tarkoitettu voimakkaampien lyöntien harjoitteluun.
Evolution

**Evolution** voi tarkoittaa seuraavia:

* Evolution, ent. Novell Evolution, henkilökohtainen tiedonhallintaohjelma GNOME:lle
* Evolution, vuosina 2003–2005 ja 2014 toiminut showpainiryhmä
* Evolution-nimisiä albumeja:
** Evolution, The Holliesin albumi vuodelta 1967
** Evolution, **ƎVO⅃ution**,  Sabrina Carpenterin albumi vuodelta 2013
** Evolution, Anastacian albumi vuodelta 2017
** Evolution, Disturbedin albumi vuodelta 2018
** , Iron Butterflyn kokoelma-albumi vuodelta 1971
** , Tupac Shakurin albumi vuodelta 2007
** Evolution 4.0, Thunderstonen albumi vuodelta 2007.

## Katso myös
* Evoluutio, sukupolvien myötä tapahtuvat muutokset periytyvissä ominaisuuksissa
* evoluutio (täsmennyssivu), muita merkityksiä
Bockträsk

**Bockträsk** on kylä Sorselen kunnassa Pohjois-Ruotsissa. Se kuuluu Lapin maakuntaan ja Västerbottenin lääniin. Kylä sijaitsee Bockträsket-järven rannoilla. Laulaja Roger Pontare ja jääkiekkoilija Nils Höglander ovat syntyään Bockträskista.

## Lähteet
Bockträsket (Lycksele)

**Bockträsket** on noin 30 hehtaarin laajuinen järvi Lyckselen kunnassa Pohjois-Ruotsissa. Järvi sijaitsee 269 metriä merenpinnan yläpuolella. Sen rantaviivan pituus on noin 3,5 kilometriä. Bockträsket kuuluu Uumajanjoen päävesistöalueeseen, joka laskee Merenkurkkuun.

Myös Sorselen kunnassa on Bockträsket-niminen järvi.

## Lähteet
Bockträsk (Espoo)

**Bockträsk** on vesilain suojelema lampi läntisessä Espoossa. Virallisen kaupunginosajaon mukaan se sijaitsee Ämmässuolla. Ämmässuon jätteenkäsittelykeskus on Bockträskin pohjoispuolella. Bockträskin naapurijärviä ovat muun muassa Loojärvi lounaassa, Kolmperä pohjoisessa ja Halujärvi kaakossa.
Bockträsk on ruskeavetinen ja se on määritelty arvokkaaksi luontokohteeksi. Sen ympärillä on nevaa ja koivuviitaa sekä niittyjä. Bockträskin eteläpuolella on niin ikään arvokkaaksi luontokohteeksi määritelty nimetön suolampi, josta laskee kausikostea puro kohti Bockträskia.

Bockträsk on osa Bockarmossenin suoaluetta. Lammen ympärillä kasvaa pääasiassa hieskoivua. Pensaskerroksessa kasvaa muun muassa pajuja ja korpipaatsamaa. Bockträskin ympäristön linnusto on runsas; siihen kuuluu muun muassa käki ja tiltaltti.

## Lähteet

## Aiheesta muualla
*Finto.fi: Bockträsk
Bockträsket (Sorsele)

**Bockträsket** on runsaan kahden neliökilometrin laajuinen järvi Sorselen kunnassa Pohjois-Ruotsissa. Järvi sijaitsee 448 metriä merenpinnan yläpuolella. Sen rantaviivan pituus on kahdeksisen kilometriä. Bockträsket kuuluu Skelleftejoen päävesistöalueeseen, joka laskee Perämereen. Järven ekologinen tila on arvioitu hyväksi.

Myös Lyckselen kunnassa on Bockträsket-niminen järvi.

## Lähteet
Tetroosit

**Tetroosit** ovat monosakkarideja, joissa on neljä hiiliatomia. Niissä on joko aldehydiryhmä (*aldotetroosi*) tai ketoniryhmä (*ketotetroosi*).


File:DErythrose Fischer.svg | D-erytroosi
File:DThreose Fischer.svg | D-treoosi
File:DErythrulose Fischer.svg | D-erytruloosi


Aldotetrooseilla on kaksi kiraliakeskusta ja siten neljä mahdollista stereoisomeeriä. Näistä vain kahta, erytroosin ja treoosin D-isomeerejä tavataan luonnossa. 

Ketotetrooseilla on vain yksi epäsymmetrinen hiiliatomi, eli vain kaksi stereoisomeeriä. Näistäkin vain D-erytruloosia tavataan luonnossa.

## Lähteet
Milan Kymlička

**Milan Kymlička** (myös **Kymlicka**, 15. toukokuuta 1936 Louny, Tšekkoslovakia – 9. lokakuuta 2008 Toronto, Kanada) oli tšekkiläissyntyinen, Kanadassa asunut elokuva- ja televisiosäveltäjä sekä kapellimestari. Hän sävelsi musiikin useisiin animaatiosarjoihin sekä noin 20 elokuvaan.

Kymlička opiskeli sävellystä Emil Hlobilin johdolla Prahan konservatoriossa ja musiikkitaiteiden akatemiassa. Hän pakeni Tšekkoslovakiasta vuoden 1968 miehityksen jälkeen ja asettui Torontoon Kanadaan. Kymlička toimi kapellimestarina ja musiikin sovittajana CBC:n radio-ohjelmissa sekä viihdemusiikin levytyssessioissa. Hän myös sävelsi musiikkia CBC:n radio-ja tv-sarjoihin 1970-luvulta alkaen. Hän sai Kanadan kansalaisuuden vuonna 1974.

Kymlička sävelsi musiikin muun muassa animaatiosarjoihin *[[Babar (animaatiosarja)|Babar]]*, *[[Roope-karhu (piirrossarja)|Roope-karhu]]*, *[[Richard Scarryn touhukas maailma]]*, *[[Fievel (televisiosarja)|Fievel]]* ja *[[Karhuherra Paddington (piirrossarja)|Karhuherra Paddington]]* sekä televisiosarjaan *[[Lassie (vuoden 1997 televisiosarja)|Lassie]]*. Tšekkoslovakiassa asuessaan hän sävelsi myös yhden varhaisista *[[Myyrä (animaatiohahmo)|Myyrä]]*-animaatioista, *Myyrä ja raketti*. Hän voitti vuonna 1996 parhaan musiikin Genie-palkinnon elokuvasta *[[Margaretin museo]]*. Kymlička sävelsi myös useita taidemusiikki- ja viihdemusiikkiteoksia, yhden baletin, sellokonserton sekä piano- ja jousikvartetot.

## Elokuvia
**Kuka minä olen ?* (1971)
**Wedding in White* (1972)
**[[Babar ja sarvikuonot]]* (1989)
**Colt puhukoon puolestani* (1989)
**[[Amityvillen kirous]]* (1990)
**L'assassin jouait du trombone* (1991)
**Katse kuolemaan* (1991)
**The Neighbor* (1993)
**Merirosvon kirous* (1993)
**La Vie d'un Héro* (1994)
**[[Margaretin museo]]* (1995)
**Alaskan kulta-aarre* (1995)
**[[Pikku miehiä (elokuva)|Pikku miehiä]]* (1997)
**The Lost World* (1998)
**Viimeinen fossiili* (2000)
**Jähmettävä pelko* (2000)

## Lähteet
*Milan Kymlicka The Canadian Encyclopedia
*
*
Erytroosi

**Erytroosi** on tetrooseihin kuuluva, pääasiassa **<small>D</small>-erytroosina** esiintyvä monosakkaridi, jossa on neljä hiiliatomia. Se on aldotetroosi eli siinä on aldehydiryhmä. Erytroosin, kuten muidenkin tetroosien, kemiallinen kaava on C4H8O4.

Erytroosin eristi raparperista ranskalainen kemisti Louis Garot. Hän antoi sille nimen erytroosi (ἐρυθρός, "punainen" kreikaksi), koska vaikka se on normaalisti vaalean keltaista, se värjäytyi alkalimetallien läsnäollessa punaiseksi.

Erytroosi-4-fosfaatti on pentoosifosfaattireitin välivaihe.

## Lähteet

## Aiheesta muualla

*PubChem: D-Erythrose 
*PubChen: L-Erythrose 
* Human Metabolome Database (HMDB): Erythrose 
* Human Metabolome Database (HMDB): D-Erythrose 
* Food Component Database (FooDB): Erythrose 
* Kyoto Encyclopedia of Genes and Genomes (KEGG): D-Erythrose
Saksa kesäolympialaisissa 2020

**[[Saksa]]** osallistunee **[[Kesäolympialaiset 2020|Tokion kesäolympialaisiin 2020]]**. Saksalaisurheilijat ovat saavuttaneet 117 paikkaa 13 lajissa (tilanne 16. syyskuuta 2019). 

## Mitalistit
*Ei mitalisteja*

## Joukkue

### Ammunta

Saksa on varmistanut vähintään kuusi paikkaa ammunnassa. Miesten 25 metrin olympiapistoolissa Saksa on varmistanut kaksi paikkaa. Naisten 25 metrin pistooliin Saksa on ansainnut kaksi maapaikkaa. Naisten 50 metrin kiväärin asentokilpailuun Saksa on varmistanut yhden paikan. Naisten skeetiin Saksalla on yksi paikka.

### Jalkapallo

Saksan miesten maajoukkue sijoittui toiseksi alle 21-vuotiaiden EM-kilpailuissa 2019, mikä takasi sille paikan olympialaisiin. Naisten maajoukkue ei voi enää edetä olympiaturnaukseen, sillä se ei sijoittunut kolmen parhaan eurooppalaisen joukkueen joukkoon MM-kilpailussa 2019.

### Jousiammunta

Jousiammunnassa Saksan naisten joukkue oli vuoden 2019 MM-kilpailuissa neljäs, joka oikeutti pääsyyn joukkuekilpailuun. Tämä takasi myös kolme paikkaa naisten yksilökilpailuun.

### Melonta

Saksa on varmistanut kuusi paikkaa ratamelonnassa. Näistä paikoista neljä on miehille ja kaksi naisille.

### Nykyaikainen viisiottelu

Nykyaikaisessa viisiottelussa Saksa on varmistanut paikan sekä miesten että naisten kilpailussa. Annika Schleu oli EM-kilpailujen 2019 naisten kilpailun viides. Samoissa kilpailuissa Patrick Dogue varmisti paikan miesten kilpailussa.

### Paini

Saksa on varmistanut kolme paikkaa kreikkalais-roomalaisessa painissa MM-kilpailuissa 2019.

### Purjehdus

Saksa on varmistanut neljä paikkaa eri luokissa.

### Pöytätennis

Saksa voitti Euroopan kisojen 2019 miesten ja naisten nelinpelin sekä sekanelinpelin. Tämä takasi paikat kaikkiin nelinpeleihin sekä kaksi paikkaa kumpaankin kaksinpeliin.

### Ratsastus

Saksa on varmistanut paikan kaikkiin kolmeen joukkuekilpailuun oltuaan MM-kilpailuissa 2018 kuuden parhaan joukossa. Koulu- ja kenttäratsastuksen yksilökilpailuihin Saksa saa tämän perusteella kolme ratsukkoa ja esteratsastuksen yksilökilpailuun neljä ratsukkoa.

### Soutu

Soudussa Saksa on varmistanut kuusi paikkaa olympialaisiin.

### Uimahypyt

Saksa saavutti MM-kilpailuissa 2019 paikat miesten ja naisten 3 metrin ponnahduslaudan yksilökilpailussa.

### Uinti

Saksalaisurheilijat ovat rikkoneet useita tulosrajoja eri matkoilla.

### Yleisurheilu

Useampi saksalainen on rikkonut olympialaisten tulosrajan.

;Juoksu- ja kävelylajit

;Kenttälajit

## Lähteet
Trioosit

**Trioosit** ovat monosakkarideja, joissa on kolme hiiliatomia. Triooseja on vain kolme, glyseraldehydin enantiomeerit L-glyseraldehydi ja D-glyseraldehydi, jotka ovat aldotriooseja, sekä dihydroksiasetoni joka on ainoa ketotrioosi. Näiden kaikkien kemiallinen kaava on C3H6O3.

Trioosit ovat tärkeässä osassa soluhengityksessä. Glykolyysissä glukoosi muuttuu eri välivaiheiden kautta fruktoosi-6-fosfaatiksi ja edelleen glyseraldehydi-3-fosfaatiksi ja dihydroksidiasetonifosfaatiksi, joista myöhemmin tuotetaan maitohappoa ja palorypälehappoa.

## Lähteet
Jalorouskut

**Jalorouskut** (*Lactifluus*) on ennen Lactarius-sukuun luokiteltu sienisuku, joka jakautuu neljään alasukuun. Suvusta kasvaa 5 lajia Suomessa: maitorousku, liiturousku, pippurirousku, lehtorousku ja kultarousku. Suomessa havaintoja on vain etelärannikolta. Jalorouskujen lisäksi myös Multifurca-suku on erottettu Lactarius-suvusta. Suvun erottamista ehdotti ensimmäiseksi ranskalainen luonnontieteilijä Henri François Anne de Roussel vuonna 1806, mutta vasta vuonna 2008 se erotettiin omaksi suvukseen tarkempien tutkimusten perusteella.

## Lähteet
*Laji.fi: Jalorouskut (''Lactifluus'')
Fievel (televisiosarja)

**Fievel** (*Fievel's American Tails*) on Fievel-hiirestä kertova kanadalais-yhdysvaltalainen piirrossarja, joka tuotettiin vuonna 1992. Se on juonellisesti jatkoa elokuvalle *[[Fievel matkalla villiin länteen]]*. Sitä tehtiin 13 jaksoa, jotka esitettiin Suomessa ensimmäisen kerran MTV3-kanavalla vuosina 1995–1996 ja uusintana 2000-luvulla.

## Hahmot

## Jaksoluettelo

## Suomenkielinen dubbaus

Suomenkielinen toteutus: Tuotantotalo Werne Oy

### Käännös ja ohjaus
*Annamari Metsävainio-Lindberg
*Ari Parviainen

## Lähteet
Terapiatakuu

**Terapiatakuu** on mielenterveysalan toimijoiden kansalaisaloite mielenterveyspalveluihin pääsyn nopeuttamiseksi. Kansalaisaloite ylitti 50 000 kannatusilmoituksen rajan 20.7.2019, ja aloite etenee eduskunnan käsittelyyn. Aloitteen vireillepanijat ovat 30 mielenterveysjärjestön Mielenterveyspoolin projektipäällikkö Alviina Alametsä ja Mielenterveyspoolin puheenjohtaja Pia Hytönen.

## Aloitteen sisältö

Aloitteessa ehdotetaan säädettäväksi mielenterveyslakiin uusi pykälä nk. terapiatakuusta (”4 a §, Mielenterveyspalvelujen piiriin pääsy”) ja muutettavaksi terveydenhuoltolain 27 §:n 2 momentin 3 kohtaa. 

Käytännössä aloitteen ehdottamat lakimuutokset toisivat mielenterveyden häiriöiden hoitoon soveltuvan psykoterapian ja muun psykososiaalisen hoidon osaksi perusterveydenhuollon palveluita, joiden käyttöön ei edellytetä erikoissairaanhoidossa asetettua psykiatrista diagnoosia. Lisäksi lakimuutokset nopeuttaisivat avun saamista siten, että psykososiaalinen hoito alkaisi kuukauden sisällä avun piiriin hakeutumisesta.

## Tausta

Kannatusilmoitusten keräys alkoi 20.2.2019 ja päättyi 20.8.2019. Kansalaisaloitekampanjaa asettuivat tukemaan jo julkaisutilaisuudessa 20.2.2019 useat julkisuuden henkilöt ja päättäjät, kuten tubettaja Maiju Voutilainen (Mansikkka) ja poliitikot Sari Sarkomaa ja Touko Aalto.  Terapiatakuu-kampanja sai vapaaehtoisia keräämään kannatusilmoituksia sekä paperilla että sähköisesti kaikkialla Suomessa.

Terveydenhuollon palveluvalikoimaneuvoston (PALKO) suosituksen (23.11.2018) mukaan vaikuttavaksi todetut psykoterapiat ja muut psykososiaaliset hoito- ja kuntoutusmenetelmät kuuluvat mielenterveys- ja päihdehäiriöissä terveydenhuollon julkisesti rahoitettuun palveluvalikoimaan. Suosituksen mukaan niitä tulee olla tarjolla osana eriasteisten häiriöiden tavoitteellista ja tarpeenmukaista hoitoa tai kuntoutusta. Suositus ei toteudu Suomessa.

Terapiatakuu-aloitteen tavoitteena on, että psykososiaaliset hoitomenetelmät tuotaisiin perusterveydenhuollon piiriin ja oikea-aikaisesti saataville. Potilas saisi hoitoa, vaikka hänellä ei olisi taloudellista mahdollisuutta hakeutua yksityiseen psykoterapiaan. Potilas saisi ehdotetun lakimuutoksen myötä hoitoa myös silloin, kun hänelle ei voida myöntää Kelan korvaamaa kuntoutuspsykoterapiaa esimerkiksi pitkäaikaistyöttömyyden takia, tai Kelan korvaama kuntoutuspsykoterapia ei sovellu hoitomuodoksi esimerkiksi omavastuun suuruuden tai hakuprosessin pituuden (7–12 kuukautta) takia.

Terapiatakuu-kampanjan mukaan matalan kynnyksen mielenterveyspalvelujärjestelmä on kustannustehokkaampi kuin erikoissairaanhoitoon perustuva järjestelmä, koska varhaisen hoidon tiedetään ennaltaehkäisevän oireen tai häiriön syvenemistä ja vähentävän muiden terveydenhuoltopalvelujen käyttöä.  

Mielenterveyden häiriöiden kokonaiskustannukset Suomessa ovat OECD:n arvion (2018) mukaan noin 11 miljardia vuodessa.  Terapiatakuu-kampanjan mukaan panostaminen mielenterveyteen maksaa itsensä takaisin moninkertaisesti, koska sairausetuuksien käyttö vähenee, työnantajien sairauspoissaolokustannukset ja muut työelämäkustannukset vähenevät.

## Lähteet
Erik Spiekermann

**Erik Spiekermann** ( s. 30. toukokuuta 1947 Stadthagenissa) on saksalainen graafinen suunnittelija ja kirjainmuotoilija.  Spiekermannin suunnittelemista kirjasintyyppeistä tunnetuin on FF Meta. Hän on myös laatinut useista klassisista kirjasintyypeistä digitaaliset versiot. Spiekermann muun muassa piirsi Bertholdille Lo-Typesta ja Berliner Groteskista uudet digitaaliset versiot vanhojen mallipiirustusten pohjalta.

Hän perusti muotoilutoimisto MetaDesignin Berliinssä vuonna 1979. Sillä on toimistot myös San Franciscossa ja Zürichissä. Vuonna 1990 hän perusti FontShop International -yrityksen yhdessä Joan Spiekermannin ja Neville Brodyn kanssa. Yritys välitti postimyynnillä fontteja. Yrityksen fonttien brändinimi on FontFont.

## Lähteet
Jetta VS5

**Jetta VS5** on Volkswagen Groupin vuodesta 2019 lähtien Kiinan markkinoille valmistama crossover-tyyppinen automalli. Se perustuu Euroopassa myytävään SEAT Atecaan. Mallistossa VS5 sijoittuu suuremman VS7:n alapuolelle.

Moottorina on turboahdettu 1,4-litrainen (150&nbsp;hv) bensiinimoottori. Voimansiirtona on viisivaihteinen manuaalivaihteisto tai japanilaisen Aisinin valmistama kuusiportainen automaattivaihteisto. Valmistuskustannusten pitämiseksi alhaisena autossa ei käytetä Volkswagen Groupin uusinta 1,5 TSI Evo -moottoria eikä DSG-kaksoiskytkinvaihteistoa.

## Lähteet

## Aiheesta muualla
Frugårdin kartano

**Frugård** eli **Frugårdin kartano** on Joroisissa, noin viisi kilometriä Joroisten kirkonkylältä itään sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen.

Haukiveden Haapaselän Kotkatlahden rannalla sijaitsevan kartanon nimi (ruots. fru= rouva, gård= kartano) viittaa rouva Hedvig Juliana Munckiin, joka oli everstiluutnantti Anders Erik Munckin leski ja sittemmin kuningas Kustaa III:n kreiviksi nimittämän Adolf Fredrik Munckin äiti. Rouva Munck osti tuolloisen ratsutilan vuonna 1781 ja kehitti sen kartanoksi. Hän rakennutti kartanon nykyisen päärakennuksen ja monia miljöössä osittain säilyneitä talousrakennuksia.
Vuonna 1798 kapteeni, myöhemmin everstiksi kohonnut Berndt Adolf Grotenfelt osti kartanon rouva Munckilta. Tällöin kartanosta tuli osa Grotenfelt-suvun seudulta omistamien useiden kartanoiden (Kotkalahden eli Örnvikin kartano, Järvikylän kartano, ja Juvan Wehmaisten kartano) kokonaisuutta.

## Lähteet
Floridankärpänen

**Floridankärpänen** (*Liriomyza trifolii*) on kaksisiipisten (Diptera) lahkoon kuuluva miinaajakärpäslaji. Lajista käytetään myös nimeä **floridanmiinaaja**. Aikuiset floridankärpäset ovat pieniä, pituudeltaan 1,3–2,3 mm ja niiden siipien pituus on 1,25–1,9 mm. Lajin pää on keltainen ja sillä on punaiset silmät. Floridankärpäset ovat väriltään mustan ja keltaisen kirjavia, mutta vatsapuoli ja jalat ovat yleensä keltaiset. Siivet ovat läpinäkyvät. Lajin erottaminen muista miinaajakärpäslajeista on vaikeaa ja vaatii usein tarkemman laboratoriotutkimuksen.

Floridankärpäsen munat ovat pituudeltaan noin 0,3 mm pitkiä, ovaalinmuotoisia ja väriltään vaaleita.

Toukat ovat vaaleita, 0,3–3 mm:n pituisia. Toukat tekevät koristekasvien ja vihanneskasvien lehtiin koukeroisia  lehtimiinoja. Lehtimiinat vähentävät lehtien yhteyttävää pinta-alaa haitaten siten kasvin kehitystä ja pilaten samalla kasvin ulkonäön.

Floridankärpänen on luokiteltu Suomessa vieraslajiksi ja vaaralliseksi sekä hävitettäväksi kasvintuhoojaksi. Se leviää kasvihuoneviljelmille pääasiassa ulkomailta tuotujen koristekasvien taimien mukana. Suomessa floridankärpäsiä tavataan kasvihuoneviljelmillä vuosittain. Laji on maailmalla laajasti levinnyt. Floridankärpänen on alun perin amerikkalainen laji. Laji ei voi talvehtia Suomessa avomaalla.

## Lähteet

## Aiheesta muualla
*Laji.fi: Floridankärpänen (''Liriomyza trifolii'')
*Ruokavirasto: Floridankärpänen (''Liriomyza trifolii'') 
*Vieraslajit:  Floridankärpänen (''Liriomyza trifolii'')
*ITIS: Liriomyza trifolii 
*University of Michigan, Animal Diversity Web (ADW): Liriomyza trifolii 
*Iowa State University, Bug Guide: Species Liriomyza trifolii - American Serpentine Leafminer 
*Plantwise: American serpentine leafminer Liriomyza trifolii 
*Centre for Agriculture and Biosciences International (CABI): Liriomyza trifolii (American serpentine leafminer)
Jetta (automerkki)

**Jetta** on Volkswagen Groupin Kiinan markkinoille vuonna 2019 lanseeraama automerkki. Sen malleja valmistetaan FAW:n ja Volkswagenin omistamalla tehtaalla Chengdussa. Merkin kohderyhmä on kohtuuhintaista autoa etsivät nuoret ostajat.

Jetta-merkillä myydään kolmea mallia. Sedan-korinen VA3 on kiinalaisen Volkswagen Jettan uudelleennimetty versio. Crossover-mallit VS5 ja VS7 taas perustuvat Euroopassa myytäviin SEAT-malleihin Atecaan ja Tarracoon. Mallisto esiteltiin Shanghain autonäyttelyssä huhtikuussa 2019.

## Mallit

* Jetta VA3 (2019–)
* Jetta VS5 (2019–)
* Jetta VS7 (2019–)

## Lähteet
Richard Hofmann

**Richard Hofmann** (8. helmikuuta 1906 – 5. toukokuuta 1983) oli saksalainen jalkapalloilija. Hyökkääjänä pelannut Hofmann edusti Saksan maajoukkuetta 25 maaottelussa ja vuoden 1928 olympialaisissa. Häntä pidetään yhtenä aikansa parhaista jalkapalloilijoista.

## Elämä ja ura

Hofmann syntyi Meeranessa, Saksin osavaltiossa 1906. Hän liittyi juniorina Meerane 07:ään, jonka edustusjoukkueessa hän debytoi 1922. Hofmann oli nopea, ketterä ja kovapotkuinen välihyökkääjä. Hänen lahjakkuutensa havaitsi ensimmäisenä Saksan jalkapalloliitossa työskennellyt englantilaisvalmentaja Jimmy Hogan. Hoganin ansiosta Hofmann nousi maajoukkueeseen 1927, jolloin hän pelasi ensimmäisen maaottelunsa Tanskaa vastaan. Hogan hankki hänet 1928 joukkueeseensa ryhdyttyään Dresdner SC:n valmentajaksi.

Maajoukkueessa Hofmann pelasi vuosina 1927–1933 25 maaottelua, joissa hän teki peräti 24 maalia. Hän teki maajoukkueurallaan viisi hattutemppua ja pelasi muun muassa  vuoden 1928 olympialaisissa. Kuuluisin hattutempuista syntyi maaottelussa Englantia vastaan toukokuussa 1930. Amatööreistä koostunut Saksa yllätti ammattilaisista koostuneen ennakkosuosikki Englannin venymällä 3–3 tasapeliin Hofmannin tehtyä kaikki Saksan maalit. Eräs lehti kutsui häntä ottelun jälkeen "Kuningas Richard III:ksi", mistä jountuu Hofmannin lempinimi "König" (). Peliesityksen myötä hän sai useita tarjouksia siirtyä ulkomaille, mutta Hofmann päätti jäädä Dresdneriin. Hofmannin maajoukkueura päättyi jo 1933, kun Saksan jalkapalloliitto sulki hänet pois maajoukkuetoiminnasta. Hofmann esiintyi bulgarialaisen tupakkayhtiön mainoksessa, mikä rikkoi liiton amatöörisääntöä, ja hän sai kahden vuoden pelikiellon. Tämänkään jälkeen häntä ei päästetty enää mukaan ja Hofmannilta jäi väliin MM-kisat 1934 ja 1938.

Dresdnerissä Hofmann voitti Saksan cupin 1940 ja 1941 sekä Saksan mestaruuden 1943 ja 1944. Toisen maailmansodan jälkeen Hofmann pelasi vielä SG Hainsbergissa ja VfL Willichissä kunnes palasi takaisin Dresdneriin, jossa hän päätti uransa 1949. Pelaajauran jälkeen Hoffman työskenteli myös valmentajana Itä-Saksassa.

Hofmann kuoli 5. toukokuuta 1983 Freitalissa 77-vuotiaana. Hänen poikansa Bernd Hofmann oli myös jalkapalloilija, joka pelasi Dynamo Dresdenissä vuosina 1962–1969.

## Lähteet

## Aiheesta muualla
* Hofmann worldfootball.net-sivustolla
Culex abonnenci

**Culex abonnenci** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran J. Clastrier vuonna 1970. Se muistuttaa paljon muita sukunsa lajeja.

## Lähteet

## Aiheesta muualla
*University of Michigan, Animal Diversity Web (ADW): Culex abonnenci
Système de la nature

**Système de la Nature ou Des Loix du Monde Physique et du Monde Moral** on Paroni d’Holbachin Paul-Henri Thiryn filosofiateos, joka julkaistiin alun perin Jean-Baptiste de Mirabaud nimissä, joka oli kuollut Ranskan tiedeakatemian jäsen. D'Holbach kirjoitti ja julkaisi kirjan vuonna 1770 mahdollisesti Diderotin avustamana, mutta Jacques-André Naigeonin tuella nimettömästi.

## Aiheesta muualla
*Englanninkielinen käännös
Patrik Blomberg (jääkiekkoilija)

**Patrik Blomberg** (s. 27. tammikuuta 1994 Tukholma, Ruotsi) on ruotsalainen jääkiekkoilija, pelipaikaltaan vasen laitahyökkääjä. Hän edustaa HockeyAllsvenskanissa pelaavaa HC Vita Hästeniä. Blomberg pelasi kaudella 2018-19 SHL-joukkue Timrå IK:n paidassa 35 ottelua tehoin 3+2=5. Blomberg laukoo vasemmalta.

## Lähteet
Paajala

**Paajala** eli **Paajalan kartano**, **Örnevik** tai **Kotkalahti** on Joroisten Kotkatlahdessa, Frugårdin kartanon lähistöllä sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen.

Nuijasodan aikana Kotkatlahden kylä oli Savon talonpoikien päämaja, jonne koottiin noin 200 miestä. Klaus Flemingin nihdit hajottivat miesjoukon tammikuussa 1597 ja tekivät siitä päämajansa.

Ratsumestari Nils Groth sai Paajalan pienen talon 1659 ratsupalvelusta vastaan. Lisäksi hän hankki 1650-luvun lopulla neljä muuta Kotkatlahden taloa. Groth osallistui menestyksekkäästi Ruotsin kuninkaiden Kaarle X Kustaan ja Kaarle XI:n käymiin sotiin. Lundin taistelun (1677) jälkeen Groth aateloitiin nimellä Grotenfelt. Hän osallistui rakuunoineen Kaarle XII:n sotatoimiin vielä Suuressa Pohjan sodassa. Sairastuttuaan kahakoissa Grotenfelt palasi kotiin ja kuoli siellä 1703.
 
Kartanon nimi Paajala tulee tilan 1500- ja 1600-luvuilla omistaneista Paajasista. 1600-luvun lopulla, viimeistään vuonna 1690 kartanoa ryhdyttiin kutsumaan Örnevikiksi sijaintipaikkansa Kotkatlahden kylän ruotsinnoksena. Kartano on Grotenfelt-suvun kantatila. 
 
Kartanon nykyinen päärakennus on empiretyylinen pitkänurkkatalo. Se on siirretty nykypaikalleen 1830-luvulla. Rakennusta jatkettiin myös samassa yhteydessä. Pihapiirin hirsinen väentupa on vuodelta 1874.

## Lähteet
Luigi

**Luigi** tarkoittaa ainakin seuraavia asioita:

*Luigi, italialainen miehen etunimi
*Luigi, Nintendon videopelihahmo